Universitato de la Subŝtato Norda Rio-Grando

Universitato de la Subŝtato de Norda Rio-Grando (portugallingve: Universidade do Estado do Rio Grande do Norte (UERN)) estas Nord-Rio-Granda universitato (Brazilo) kies ĉefkampuso sidas en Mossoró. Aliaj kampusoj sidas en Assu, Caicó, Natalo, Patu kaj Pau dos Ferros. Nuntempe UERN travivas politikan krizon, kiun la universitatanoj ĝenerale rigardas kiel rezulton de malbonaj rilatoj de la ŝtatestraro kun la dungitoj, troa kreskigo sen kontentigaj financaj kondiĉoj kaj manko de investoj. Okazas tiel longdaŭra ondo da strikoj (kaj de profesoroj, kaj de aliaj laboristoj, kaj de studantoj), ke jam de longa tempo la periodoj de aktivaĵoj de UERN ne kongruas kun tiuj de aliaj universitatoj (ekzemple, la lekcioj de la dua jarduono de 2006 en lokaj stabilaj universitatoj komenciĝis en la fino de julio aŭ en la komenco de aŭgusto; en UERN tamen ili komenciĝis je la 19-a de oktobro). Eksteraj ligiloj Universidade do Estado do Rio Grande do Norte Arkivigite je 2008-10-27 per la retarkivo Wayback Machine Oficiala retpaĝaro de UERN.